kardosdrur/scandi-wiki huggingface dataset:
Øm

Øm har flere betydninger:
 Øm – landsby sydvest for Roskilde
 Øm Kloster – ældre dansk kloster
 Øm Kloster museum – en del af Skanderborg museum
 Øm Klosters Krønike – en beretning fra middelalderen
Hopen

Hopen er en ø som er en del af øgruppen Svalbard. Den er placeret i Barentshavet, 185 km øst for sydspidsen af Spitsbergen. Hopen dækker et samlet areal på 43 km2, og er 33 km lang og 2 km det bredeste sted.

Hopen blev fredet og fik status som naturreservat 26. september 2003. Hele øen er fredet bortset fra et lille område omkring Meteorologisk institutts vejrstation. Det er 4 ansatte stationeret på Hopen, tre fra instituttet og én fra Telenor. Under 2. verdenskrig placerede Luftwaffe deres eget meteorologiske personale som en del af Operation Sizilien.

Øen er omkranset af is fra november til juli. I denne periode får Hopen besøg af et stort antal isbjørne og polarræve.

Øer på Svalbard
Regest

Regest (også regesta) (af latin regerere, fortegne) betyder register og bruges især om kronologisk ordnede fortegnelser over aktstykker, med angivelse af datum, det sted, hvor de er opbevarede eller aftrykte, og en kort ekstrakt af indholdet.

Det første regestværk udgaves af Peter Georgisch (1740—44), siden er der kommet en mængde af disse for det historiske studium af især Middelalderen uundværlige værker, især i Tyskland. Til de vigtigste hører Kejser- og Paveregesterne, de sidste (Regesta pontificum romanorum, indtil 1304) udgivne af Phillip Jaffé og August Potthast, de første, der nu omfatter det meste af Middelalderen, af en lang række lærde.

Mens disse regestværker omfatter de dokumenter, der er udstedte af vedkommende regenter, tager andre sigte på de aktstykker, der vedrører et lands, bys, klosters eller lignendes historie.

De danske regesta (Regesta diplomatica historiæ danicæ), hvoraf første række udkom 1847—70, anden række, 1889—1907), er en fortegnelse over trykte breve vedrørende Danmarks eller danskes historie indtil 1660.

Regesta Norvegica, hvoraf første hæfte (991—1263) udkom 1898, og som stadig er under udgivelse (Regesta Norvegica, 6, omhandlende perioden 1351-1369, udkom 1993), bringer fortegnelse over trykte og utrykte breve, selv om disse kun kendes fra registranter, for Norges historie indtil 1570.

Eksterne henvisninger 

Love
Forvaltningsakter
Tex-mex

Tex-mex har flere betydninger:
 Tex-mex (mad)
 Tex-mex (musik)
Itio in partes

Itio in partes er et latinsk udtryk der betyder retten til at dele sig i partier.

Det var betegnelsen for den bestemmelse ved den westfalske fred, at der i Rigsdagen i det tysk-romerske rige, når det drejede sig om religiøse spørgsmål, ikke skulle træffes beslutning ved simpelt flertal, men at de evangeliske og katolske rigsstænder skulle dele sig i to partier og beslutningen først blive gyldig ved flertal både i Corpus Catholicum og Corpus Evangelicum (betegnelserne for de to partier). 

Da begge partier efter eget skøn kunne udøve denne itionsret (jus eundi in partes), så snart de fandt, at sagen berørte religiøse anliggender, var der rig lejlighed til at vanskeliggøre og forhindre istandbringelse af rigsdagsbeslutninger.

Retshistorie
Tysklands historie
Husfoged

Husfoged var før 1864 i Slesvig og Holsten benævnelsen på en i reglen kongelig udnævnt embedsmand.

Det påhvilede husfogeden at have overtilsyn med vejene i hans embedskreds så vel som med skovene, de offentlige bygninger og ægtkørselsvæsenet, ligesom han også deltog i udskrivningsforretninger og afholdt skovauktioner. 

Hans embedsdistrikt faldt som regel sammen med amtet, men forskellige amter var dog delte i flere husfogeddistrikter. Enkelte steder, således i Ejdersted, manglede embedet, og undertiden var det forenet med embedet som amtsforvalter eller branddirektør.

Husfoged, der er en sammensætning af hus i betydningen "befæstet slot" og altså er det samme som slotsfoged, var oprindelig en privat betjent eller medhjælper i lensmandens eller amtmandens tjeneste, og en husfoged af denne art omtales også i enkelte danske len i tiden før enevældens indførelse i 1660, hvor han dog havde et væsentligt andet
forretnings-område, end den ovennævnte slesvigske embedsmand i senere tid havde.

Titler
Sønderjyllands historie (på tværs af landegrænser)
Prins Karls Forland

Prins Karls Forland, også kaldet Forlandet, er en ø som er en del af arkipelaget Svalbard. Den er placeret i Isfjorden, lige vest for Oscar II Land på Spitsbergen. Prins Karls Forland dækker et samlet areal på 615 km2, hvoraf de 95 km2 er dækket af en gletsjer. Hele øen og havet omkring er en del af Forlandet Nationalpark.

Øen blev opdaget i 1596 af den hollandske søfarer Willem Barents.

Øer på Svalbard
Amsterdamøen

Amsterdamøen (Norsk: Amsterdamøya), er en ø som er en del af arkipelaget Svalbard. Den er placeret i Smeerenburgfjorden, ved Albert I Land på nord/vest kysten af Spitsbergen. Amsterdamøya dækker et samlet areal på 18.8 km2.

I den sydøstlige del af øen finder man resterne af hvalfangerbyen Smeerenburg.

Øen blev opdaget i 1596 af den hollandske søfarer Willem Barents.

Øer på Svalbard
De grajiske Alper

De grajiske Alper (italiensk: Alpi Graie; fransk: Alpes Grées) er en bjergkæde i den vestlige del af Alperne. Bjergkæden ligger i Frankrig (Savoie), Italien (Piemonte, Aostadalen) og Schweiz (i det vestlige Valais). Dalene Col Ferret og Dora Baltea ligger mellem bjergkæden og Wallis-Alperne, mens De cottiske Alper ligger på anden side af Col du Mont Cenis og Dauphiné-Alperne på den anden side af Maurienne-dalen. Chablais ligger mod nordvest.

De grajiske Alper kan inddeles i fire grupper:

 Mont Blanc-gruppen (nord for Lille St. Bernard-passet)
 Den centrale gruppe (vandskellet mellem Lille St. Bernard-passet og Col du Mont Cenis)
 Den vestlige eller franske gruppe
 Den østlige eller italienske gruppe

I den vestlige gruppe ligger Vanoise nationalpark; i den østlige gruppe ligger nationalparken Gran Paradiso.

På den franske side af De graiiske Alper løber vandet ud i floderne Isère (Tarentaise-dalen) og dens biflod Arc (Maurienne-dalen), og i floden Arve i Arve-dalen. På den italienske løber vandet ud i floderne Dora Baltea, Orco og Stura di Lanzo, alle bifloder til Po.

Bjergtoppe 
De største bjergtoppe i De grajiske Alper er:

Mont Blanc-massivet

Den centrale gruppe

Den østlige gruppe

Den vestlige gruppe

Bjergpas 
De største bjergpas i De grajiske Alper er vist i tabellen under. Gruppen, som passet ligger i, er markeret med med MB for Mont Blanc-gruppen, C for Den centrale gruppe, Ø for Den østlige gruppe, og V for Den vestlige gruppe .

Kildehenvisninger

Eksterne henvisninger 

Grajiske Alper
Savoie
Auvergne-Rhône-Alpes
Morcote

Morcote er en mindre by i Schweiz, beliggende i kantonen Ticino. Byen ligger ca. 10 kilometer syd for Lugano ved bredden af Luganosøen og tæt på den lille landsby Figino.

Med de karakteristiske smalle gader og de mange gamle patricierejendomme, foruden dens naturlige skønhed, er Morcote et yndet turistmål. Det gode vejr og den pittoreske havnefront med de små restauranter trækker også i samme retning.

Historie 
Morcote nævnes første gang på skrift i 926 som Murcau, der stammer fra det latinske Morae caput, der betyder toppen af højen.

Indtil 1847 var Morcote den største havneby i Luganosøen, hvor gods fra det nordlige Italien blev fragtet tværs over søen til resten af Ticino. Herved fik byen en række begunstigelser og privilegier, som medførte stor rigdom, hvilket stadig kan ses på kirken og de øvrige gamle bygninger.

Da dæmningen over søen blev bygget faldt Morcotes betydning og dermed også dens velstand. I løbet af det 19. århundrede groede turismen frem og er i dag den vigtigste indtægtskilde i Morcote.

Kirken 
Byens kirke, Santa Maria del Sasso, er formodentlig opført i det 13. århundrede. Den gennemgik en væsentlig ombygning til renæssance-stil i 1462, og igen i 1758, hvor bygningsstilen blev ændret til barok.

Gennem årene er der føjet flere spændende detaljer til kirken. I det 18. århundrede kom en monumental stentrappe til fra gadeplan og op til den højtbeliggende kirke. Kirketårnet er tilføjet engang i middelalderen.

Kirken rummer en række værdifulde freskoer fra det 16. og 17. århundrede, heriblandt et maleri, dateret 1513.

Nær kirken ligger kapellet Sant' Antonio do Padova, som er opført i 1676 og som rummer en usædvanlig ottekantet gulvflade og kuppel. I 1750 anlagdes kirkegården tæt opad kirken. Fra den smukt anlagte kirkegårds mange flotte terrasser er der et fantastisk vue over søen.

Demografi 
I december 2007 havde Morcote en befolkning på 755. Der er gennem årene ikke sket nogen markant udvikling i befolkningstallet, hvilket fremgår af nedenstående tabel.

Galleri

Referencer

Eksterne henvisninger 

 Morcotes Official page

Byer i Schweiz
Luganosøen
Ticino
Gran Paradiso

Gran Paradiso (fransk: Grand Paradis) er det højeste bjerg i den italienske del af De graiiske Alper. Bjerget ligger i regionen Aostadalen (Valle d'Aosta), i det nordvestlige Italia. Bjergtoppen ligger i nærheden af Mont Blanc og grænsen til Frankrig, men hele bjerget ligger på italiensk side.

Bjergets højeste tinde på 4061 m.o.h. blev besteget for første gang 4. september 1860 af J. J. Cowell, W. Dundas, J. Payot og J. Tairraz. I dag bliver det anset som forholdsvis let at bestige, bortset fra de sidste 60 meter før toppen. Klatringen starter som oftest enten fra Rifugio Chabod eller Rifugio Vittorio Emanuele. Sidstnævnte har fået navnet efter Victor Emanuel 2. af Italien, som oprettede Gran Paradiso royal reserve i 1856, som i dag er blevet til Nationalparken Gran Paradiso.

Kildehenvisninger

Eksterne henvisninger 

 Nationalparken Gran Paradiso 
 Gran Paradiso på Distantpeak.com
 Fotogalleri (tysk) 
 Panorama over Gran Paradiso 
 Udsigt til de Graiiske Alper med Gran Paradiso, fra Petite Chenalette

Nationalparker i Europa
Bjerge i Alperne
Bjerge i Italien
Lars Nørby Johansen

Lars Nørby Johansen (født 16. august 1949) er en dansk erhvervsleder.

Johansen er uddannet cand.phil. og begyndte sin karriere som lektor i statskundskab ved Odense Universitet. Senere blev han forsker. I 1988 blev han administrerende direktør for Falcks Redningskorps og Falck Holding. Her blev han til 2005; fra 1995 var han koncernchef, fra 2000 tillige koncernchef for Group 4 Falck og fra 2004 for Group Falck Securicor.

Siden 2006 har han været bestyrelsesformand i Georg Jensen A/S, ligesom han er bestyrelsesformand i Falck A/S, William Demant Holding og CAT Invest. En kort periode i 2010 var han desuden bestyrelsesformand i OMI People, men trak sig efter kritiske bemærkninger fra revisionen. Han er desuden formand for Rockwool Fondens bestyrelse, DONG Energy, Codan, FONDEN INDEX:2007 og nuværende bestyrelsesformand hos Fonden for Entreprenørskab - Young Enterprise. Tidligere har han siddet i bestyrelsen for topledernetværket Presidents Institute (det tidligere Institut for Selskabsledelse), Oticon, IC Companys og TV 2/Danmark, sidstnævnte som næstformand.

Han er desuden formand for Danmarks Vækstråd (siden 2006) og medlem af regeringens Vækstforum. I 2002 skrev han desuden rapporten Corporate Governance i Danmark — anbefalinger for god selskabsledelse i Danmark på opdrag fra Erhvervs- og Selskabsstyrelsen.

2003 blev han Ridder af Dannebrog.

Kilde 
 Lars Nørby Johansen på Den Store Danske

Noter 

Erhvervsfolk fra Danmark
Ansatte ved Odense Universitet
Riddere af Dannebrog
Personer i Kraks Blå Bog
Politologer fra Danmark
Alumni fra Odense Universitet
Christian Engelsen

Christian Engelsen (født 1. januar 1977) er en dansk erhvervsleder.

Christian Engelsen er uddannet MBA fra AVT Business School, CIBE fra Columbia Business School, AMP fra The Wharton School, OPM fra Harvard Business School.

Christian Engelsen er stifter af Board Company og Leadtime. Han har tidligere startet en række virksomheder, bl.a. Presidents Institute i 2005. Engelsen solgte sine aktier i Presidents Institute i henholdsvis 2012 og 2017.

Referencer 

Erhvervsfolk fra Danmark
Personer i Kraks Blå Bog
Proppen

Proppen er en lille ø som er en del af arkipelaget Svalbard. Den er placeret imellem Langåra og Rullesteinøya, og er en del af den lille øgruppe Tusenøyane, der ligger syd for Edgeøya.

Eksterne henvisninger 
 Norwegian Polar Institute, Place Names of Svalbard Database

Øer på Svalbard
Gustav Berner

Gustav Alexander Berner (født 7. oktober 1935 i Aalborg, død 14. juli 2017) var en dansk adelig, hofjægermester og kammerherre. 

Berner blev student fra Svendborg Gymnasium i 1954 og uddannet forstkandidat fra Den Kongelige Veterinær- og Landbohøjskole i 1960. Han var fra 1962 til 1980 ejer af godset Holstenshuus. Fra 1992 til 2000 var han formand for Dansk Skovforening. 

Gustav Berner var fra 1979 til 1989 medlem af Faaborg Kommunalbestyrelse, valgt for Det Konservative Folkeparti. Han var bestyrelsemedlem i den lokale partiforening.

Referencer 

Gustav
Personer fra Aalborg
Godsejere fra Danmark
Foreningsformænd fra Danmark
Kommunalbestyrelsesmedlemmer fra Det Konservative Folkeparti
Kommandører af Trestjerneordenen
Kammerherrer fra Danmark
Hofjægermestre fra Danmark
Karl Kiefer (forretningsmand)

Karl Kiefer (2. maj 1874 – 18. december 1946) var en dansk forretningsmand, der var knyttet til Kooperationen.

Kiefer var søn af cigararbejder Fritz Kiefer, der var en ivrig deltager i arbejderbevægelsens tidlige opstart. Fritz Kiefer deltog i det berømte fælledmøde i 1872, hvilket han sad tre måneder i fængsel for. I 1895 blev Karl Kiefer uddannet typograf og blev medlem af Trykkerforeningens bestyrelse og i 1897 medlem i Dansk Typograf Forbunds hovedbestyrelse. I 1907 blev han medlem af Socialdemokratisk Forbunds hovedbestyrelse, og samme år blev han sekretær i Arbejdernes Fællesorganisation i København.

Kiefer tog sig bl.a. af kulturelle spørgsmål som at organisere teaterbesøg og koncerter. Desuden arbejdede han for Kooperationen, især det nye kooperative bryggeri Stjernen. Han var særdeles fagligt aktiv, og under en sporvejsstrejke på Frederiksberg var Kiefer nær blevet anholdt, da han offentliggjorde skruebrækkernes navne.

I årene omkring 1. verdenskrig blev han direktør for Arbejdernes Fællesorganisations Brændselsforretning og var i sin samtid en af arbejderbevægelsens betydningsfulde personer, ikke mindst fordi han evnede at udnytte sine forbindelser til ledelsen i det tyske socialdemokratiske parti SPD. Danmarks import af kul var en del af et storpolitisk spil, hvor den danske regering hele tiden forsøgte at balancere mellem ententemagterne og Tyskland. I 1919 var han medstifter af Arbejdernes Landsbank. 

I slutningen af 1920'erne blev Brændselsforretningen genstand for en kommissionsundersøgelse for at klarlægge de økonomiske dispositioner, der var foretaget. Kiefer blev personligt renset og var allerede i 1926 fratrådt sin stilling.

Karl Kiefer døde på Gentofte Amtssygehus af et hjerteanfald.

Referencer

Kilder
 Karl Kiefer i leksikon.org

Personer fra København
Erhvervsfolk fra Danmark
Socialdemokrater fra Danmark
Fagforeningsfolk fra Danmark
Personer i Kraks Blå Bog (afdøde)
Typografer fra Danmark
Øhavsmuseet

Øhavsmuseet er et museum tilegnet området omkring Det Sydfynske Øhav, fordelt over flere udstillingssteder i Faaborg-Midtfyn Kommune: Øhavsmuseet, Arresten, Kaleko Mølle og Faaborg Byhistoriske Arkiv.

Referencer

Eksterne henvisninger 
 Museets hjemmeside

Museer i Region Syddanmark
Bygninger, konstruktioner og anlæg i Faaborg
Statsanerkendte museer i Danmark
Kultur i Faaborg
Faaborg-Midtfyn Kommunes geografi
Geoparker i Danmark
Lokalhistorie
Arkæologi i Danmark
Kulturhistorie
Lyø
Avernakø
Ringe
Sydfynske Øhav
Vandring
Kardiologi

Kardiologi (af græsk: καρδίᾱ, kardiā (hjerte) og -λογία, -logia; direkte oversat læren om hjertet) betegner det lægevidenskabelige speciale, der beskæftiger sig med hjertet. Specialet omfatter diagnosticering og behandling af hjertesygdomme, herunder sygdomme i kranspulsårerne, medfødte hjertefejl, koronarsklerose, hjertesvigt samt hjertets elektrofysiologi (elektrokardiogrammer). Læger, der er specialiseret i dette område kaldes kardiologer, hvilke ikke må forveksles med hjertekirurger. 

I Danmark blev kardiologi oprettet som særskilt speciale i 1950'erne. Hidtil havde kardiologi hørt under intern medicin. 

Blandt de mulige behandlinger indenfor feltet er ballonudvidelse, by-pass-operation, indoperering af pacemaker og hjertetransplantation.

Danske kardiologer har deres eget videnskabelige selskab, Dansk Cardiologisk Selskab (grundlagt 1960).

Eksterne henvisninger 
Dansk Cardiologisk Selskabs hjemmeside
Det tekniske Selskab

Det tekniske Selskab var en selvejende institution, der spillede en hovedrolle i etableringen af tekniske skoler i København i 1800-tallet. Det blev oprettet 18. september 1843 og har oprettet den skole, der i dag hedder Københavns Tekniske Skole.

Selskabet finansierede i dette år oprettelsen af snedkermester Lasenius Kramps Tekniske Institut – den første tekniske skole i hovedstaden, som blev selskabet skaffede støtte i form af statsbidrag, bidrag fra fonde, Haandværkerforeningen og enkelte lav. Selskabet blev hurtigt dominerende i København.

Men i årenes løb gjorde sig andre anskuelser gældende med hensyn til håndværkerdannelsen, og der rejstes en modstand mod Teknisk Instituts tegneundervisning. Denne bevægelse skabte 1868 den Ny Haandværkerskole, der nåede til 1875-76 at have 431 elever. Den mellem disse to skoler opståede konkurrence fremkaldte en reorganisation af Det tekniske Selskab, der under påvirkning af Industriforeningen optog spørgsmålet om dannelsen af en ny industri- og håndværkerskole, der kunne samle i sig de to større skoler og enkelte særlige fagskoler.

Med kaptajn V.A. Thalbitzer som skoleforstander begyndte 1876 en ny periode i håndværkeruddannelsen i Det tekniske Selskabs Skole, der 1. oktober 1881 kunne flytte ind i en for 475.000 kr. opført ny statelig bygning i Ahlefeldtsgade, tegnet af Ludvig Fenger. Samtidig blev den Ny Haandværkerskole på en generalforsamling slået sammen med Det tekniske Selskabs Skole, der konstituerede sig på ny 24. marts 1875. En midlertidig bestyrelse, der skulle udarbejde nye love for selskabet, bestod da af gehejmeråd C.C. Hall, universitetsbogbinder D.L. Clément, direktør Philip Schou, arkitekt Vilhelm Klein og cand.jur. Camillus Nyrop. Der var dog en vis modstand mod Industriforeningens indblanding, hvilket sås på generalforsamlingen 30. maj, dar valgte den ny bestyrelse, der bestod af C.C. Hall, tømrermester H.H. Kayser, D.L. Clément, fabrikant Severin Jensen, murermester S.P. Beckmann og malermester C.B. Lübschitz. Industriforeningens repræsentanter blev altså udstemt.

Selskabet blev nedlagt 1978. Samtidig skiftede skolen navn til det nuværende.

Skolebygningen fra 1881 huser nu Det Internationale Gymnasium, der er en del af Niels Brock. Som følge af vejomlægninger er adressen nu Linnésgade 2.

Litteratur 

 Emil Paulli, Det Tekniske Selskab: 18. September 1843-1893-1918, 1918.
 Barner Ramussen, Det tekniske Selskab 1843-1943: Nogle Omrids i Tekst og Billeder, 1943.

Kilder 
 C. Nyrop, Bidrag til dansk Haandværkerundervisnings Historie, København 1893.

Noter 

Foreninger fra Danmark
Etableret i 1843
Ophørt i 1978
Tekniske skoler i Danmark
København i 1800-tallet
Syvøerne

Syvøerne (Norsk: Sjuøyane) er en øgruppe beliggende nord for Nordaustlandet, og er den nordligste del af arkipelaget Svalbard. Øerne er ligger i Ishavet.

Sjuøyane består af tre større og fire mindre øer. De tre største er Phippsøya, Martensøya og Parryøya. De fire mindste er Nelsonøya, Waldenøya, Tavleøya og Rossøya. På Rossøya ligger Norges nordligste punkt.

Øgruppen er en del af Nordaust-Svalbard naturreservat.

Øer på Svalbard
KSC Lokeren Oost-Vlaanderen

Koninklijke Sporting Club Lokeren Oost-Vlaanderen (normalt kendt som KSC Lokeren eller Sporting Lokeren) er en belgisk fodboldklub fra byen Lokeren i Flandern. Klubben spiller i landets bedste liga, Belgiske Pro League, og har hjemmebane på Daknamstadion. Klubben blev grundlagt i 1923 og har siden da vundet én pokaltitel, der blev sikret i 1981, hvor danskeren Preben Elkjær var blandt holdets store profiler.

Tidligere har den dansk-tyske Alexander Scholz spillet i klubben, med en fortid i Vejle Boldklub.

Udover Elkjær har en anden dansk landsholdsprofil, Kim Christofte, spillet for klubben.

Titler 
 Belgiske Pokalturnering (1): 1981

Kendte spillere

Danske spillere 
  Preben Elkjær (1978-1984)
  Kim Christofte (1981-1984)
  Alexander Scholz (2012-)

Eksterne henvisninger 
Klubbens officielle hjemmeside 

Lokeren Oost-Vlaanderen, KSC
Etableret i 1923
Lokeren
Royal Charleroi SC

Royal Charleroi Sporting Club (normalt kendt som Royal Charleroi eller Charleroi SC) er en belgisk fodboldklub fra byen Charleroi i Vallonien. Klubben spiller i den belgiske , og har hjemmebane på Stade du Pays de Charleroi. Klubben blev grundlagt i 1904, og deres højeste slutplacering i ligasammenhæng er en andenplads, som man opnåede i 1969.

Titler 
 Ingen

Kendte spillere 
  Philippe Albert
  Philippe Desmet
  Raymond Mommens
  Enzo Scifo
  Daniel Van Buyten
  Marijan Mrmić
  Pär Zetterberg

Danske spillere 
 Ingen

Eksterne henvisninger 
 Klubbens officielle hjemmeside 

Charleroi SC, Royal
Etableret i 1904
Charleroi
Aldobrandini Madonna

Aldobrandini Madonna, også kendt som Garvagh Madonna, er et oliemaleri fra 1510 af den italienske renæssancekunstner Rafael. Maleriet er udstillet på National Gallery i London.

Aldobrandini Madonna forestiller Jomfru Maria siddende med Jesusbarnet på skødet. Jesus har lige modtaget en blomst af den ligeledes ungdommelige Johannes Døberen. Johannes Døberen holder i sin højre hånd et kors af siv. I baggrunden nogle bygninger, der sandsynligvis forestiller Rom.

Billede var tidligere i Aldobrandini-fløjen i Borghesepalaset i Rom (heraf navnet). I forbindelse med Napoleons invasion af Italien i 1796 blev det afhændet til den engelske kunsthandler Alexander Day, som solgte det videre til Lord Garvagh (heraf det alternative navn) omkring 1818. Garvagh lod det udstille i offentlige museer fra 1819, og efter sin død solgte hans enke billedet til National Gallery i 1865 for den dengang meget høje pris af £9.000.

Eksterne henvisninger 
 National Gallery : Aldobrandini Madonna 
 Aldobrandini Madonna

Malerier af Rafael
Malerier fra 1510
Renæssance
Malerier fra National Gallery
Malerier af Jomfru Maria
Malerier af Jesus
Carls jul

Carls Jul er en juleøl fra bryggeriet Carlsberg. 

Carls Jul er for første gang brygget i 1997 og blev kåret til årets bedste julebryg i 2000 af BT og Jyllandsposten. Dog faldt interessen for denne krydrede juleøl i løbet af årene og blev derfor trukket tilbage i 2006. I november 2010 blev den efter fire års fravær relanceret af Carlsberg som dåseøl i grænsehandlen.

Eksterne links 
 Julebryg på Julesiden.dk
 DrikkeABC

Ølmærker fra Carlsberg
Ølmærker fra Danmark
Julemad
Lierse SK

Koninklijke Lierse Sportkring (normalt bare kendt som Lierse SK eller bare Lierse) er en belgisk fodboldklub fra byen Lier i Flandern. Klubben spiller i landets bedste liga, Belgiske Pro League, og har hjemmebane på Herman Vanderpoortenstadion. Klubben blev grundlagt den 6. marts 1906, og har siden da vundet fire belgiske mesterskaber og to pokaltitler.

Titler 
 Belgiske Mesterskab (4): 1932, 1942, 1960 og 1997

 Belgiske Pokalturnering (2): 1969 og 1999

Kendte spillere 
  Jan Ceulemans
  Jean-Marie Pfaff
  Erwin Vandenbergh
  Kjetil Rekdal
  Jostein Flo
  Arouna Koné

Danske spillere 
  Kenneth Brylle
  Kim Christofte

Eksterne henvisninger 
Klubbens officielle hjemmeside

Fodboldklubber i Belgien
Etableret i 1906
Lier
Kochelsee

Kochel-søen eller Kochelsee er en sø i det sydlige Tyskland, 70 km syd for München nær de Bayerske Alper. Den ligger i til kommunerne Schlehdorf og Kochel am See. Den nordlige del af søen ligger i Bayerisches Alpenvorland, de lavere områder før Alperne, mens de første bjerge rejser sig syd for søen. Floden Loisach passerer søen og løber ind i den ved landsbyen Schleh og udløb ved Kochel.

Søer i Bayern